**S M E R N I C A**

**č. 01/2015**

o poplatku za odvádzanie odpadových vôd domácností

Obec Lieskovany, v súlade so zákonom č. 364/2001 Z.z. o vodách, v znení neskorších predpisov, zákonom č. 442/2002 Z.z. o verejných vodovodoch a verejných kanalizáciách a vyhlášky Ministerstva životného prostredia SR č. 397/2003 v platnom znení, ktorou sa ustanovujú podrobnosti o meraní množstva vody dodanej verejným vodovodom a množstva vypúšťaných odpadových vôd a VZN č. 2/2010 stanovuje nasledovné úpravy za zneškodnenie odpadových vôd na ČOV Lieskovany.

Smernica obsahuje a upravuje VZN č. 2/2010 v znení jeho dodatkov nasledovne:

1. Spôsoby merania vypúšťanej odpadovej vody,
2. Výška poplatku za likvidáciu odpadových vôd pre producentov odpadových vôd napojených na gravitačnú kanalizáciu, výška poplatku pre producentov odpadových vôd do žúmp a septikov, smerné číslo spotreby vody,
3. Odpustenie poplatku za stočné.

**I.**

**Spôsoby merania vypúšťanej odpadovej vody**

1. Meranie množstva vody odvedenej do verejnej kanalizácie zabezpečuje producent odpadových vôd (ďalej len producent) svojim meradlom.
2. Ak odpadové vody tvorí len voda odobratá z verejného vodovodu, určí sa množstvo odpadových vôd vypúšťaných do verejnej kanalizácie na základe spotreby pitnej vody merané vodomermi.
3. Ak nie je množstvo vypúšťaných odpadových vôd merané, má sa za to, že odberateľ, ktorý odoberá vodu z verejného vodovodu, vypúšťa do verejnej kanalizácie také množstvo vody, ktoré podľa zistenia odobral z verejného vodovodu, s pripočítaním množstva vody získanej z iných zdrojov (napr. studne). Takto zistené množstvo odpadových vôd je podkladom pre vyúčtovanie stočného.
4. Výška stočného pre nehnuteľnosti - rodinné domy, ktoré čerpajú vodu len z iných zdrojov (studňa) sa vypočíta podľa vyhlášky 397/2003 Z.z., (v znení vyhlášky č. 209/2013)prostredníctvom smerného čísla spotreby vody vynásobením počtom občanov v rodinnom dome.
5. Množstvo dodávanej vody pre určenie stočného poskytuje obci Podtatranská vodárenská prevádzková spoločnosť, a. s., a to 1 krát ročne.
6. Pokiaľ je množstvo vody z iných zdrojov (studne) merané, odpočty zabezpečuje pracovník poverený obcou.
7. Pokiaľ nie je odber vody z niektorého zdroja meraný, určí sa množstvo vody odobratej z tohto zdroja na základe schváleného smerného čísla spotreby vody.

**II.**

**Výška poplatku za likvidáciu odpadových vôd pre producentov odpadových vôd**

**napojených na kanalizáciu, smerné číslo spotreby vody**

1. Za odvádzanie a zneškodnenie odpadových vôd pre producentov napojených na verejnú kanalizáciu platí producent stočné. Cena za odvádzanie odpadových vôd (stočné) je stanovená ÚRSO-m a následné schválená OZ v sume 0,611 EUR/ 1 m3 odvedenej stočnej vody.
2. Schválené smerné číslo spotreby vody podľa vyhlášky 397/2003 Z.z., (v znení vyhlášky č. 209/2013), je 25 m³ na osobu za rok plus na jedného obyvateľa bytu v rodinnom dome alebo v bytovom dome s maximálne štyrmi bytmi sa pripočítava 1 m3 na spotrebu spojenú s očistou okolia rodinného domu alebo bytového domu a s očistou osôb pri týchto aktivitách; polievanie záhrady a prevádzka bazénov sú samostatnými položkami, ktoré nespadajú pod bytový fond.

Nadväzne je výška stočného na osobu a rok určená nasledovne: 1 obyvateľ – 26 m3/za rok.

1. Pri uhradení stočného po dni splatnosti si prevádzkovateľ verejnej kanalizácie bude uplatňovať úrok z omeškania vo výške 0,05 % za každý deň omeškania z dlžnej sumy.

**III.**

**Odpustenie poplatku za stočné**

Odpustenie poplatku za stočné je možné len pri odbere fakturovanom pomocou smerných čísel, len ak sa poplatník preukáže dôveryhodným dokladom do 20.8.2015, že v určenom období sa dlhodobo nezdržiaval v mieste trvalého bydliska minimálne počas 90 dní za rok, určí sa produkované množstvo odpadových vôd vypúšťaných do verejnej kanalizácie pomernou časťou zo smerných čísel spotreby vody.

Odpustenie poplatku sa poskytuje:

* študentom denného štúdia ubytovaných v mieste štúdia,
* občanom, ktorí pracujú mimo miesta trvalého bydliska a dlhodobo sa nezdržiavajú v mieste trvalého bydliska,
* občanom, ktorí sú vo výkone trestu odňatia slobody,
* občanom s celoročným pobytom v domove soc. služieb.

Obyvateľ, ktorý sa preukáže dokladom pri uplatnení odpustenia poplatku za komunálny odpad bude zároveň použitý aj pre poskytnutie odpustenia poplatku pri účtovaní stočného.

Smernica bola schválená na zasadnutí Obecného zastupiteľstva v Lieskovanoch konanom dňa 13.08.2015, uznesenie č. 52/2015, a nadobúda účinnosť dňa 17.08.2015.

Lieskovany, 13.08.2015

JUDr. Peter Tököly

starosta obce